VM i ishockey for menn 2022 (toppdivisjonen)

Toppdivisjonen i ishockey-VM for menn 2022 var det 85. verdensmesterskapet i ishockey arrangert av Det internasjonale ishockeyforbundet (IIHF). Turneringen ble avholdt i Tammerfors og Helsingfors i Finland fra 13. til 29. mai 2022. I toppdivisjonen deltok 16 lag fordelt på to grupper med åtte lag hver der de fire beste i hver gruppe gikk videre til kvartfinale. Canada var regjerende verdensmester.

Som følge av Russlands invasjon av Ukraina vedtok IIHF den 28. februar 2022 å utestenge det russiske landslaget («Russian Olympic Committee», ROC) og Hviterussland fra verdensmesterskapet. Den 18. mars kunngjorde IIHF-rådet at Frankrike og Østerrike (som rykket ned til 1. divisjon gruppe A i 2019) ville overta deres plasser i mesterskapet.

Finalen markerte første gang at de samme to lagene var i finalen tre år på rad. De olympiske mesterne fra Finland vant sin fjerde VM-tittel etter å ha slått Canada 4–3 etter forlengning. Finland vant dermed sin første medalje på hjemmeis, ble den første vertsnasjonen til å vinne VM på hjemmebane siden Sverige i 2013 og bare det andre laget i historien til å vinne både VM og OL i samme sesong etter at Sverige gjorde det samme i 2006. Tsjekkia vant bronse etter å ha slått USA 8–4. Tsjekkerne vant dermed sin første medalje på ti år og brøt den lengste medaljetørken i landets ishockeyhistorie. Den finske målvakten Juho Olkinuora ble kåret til turneringens mest verdifulle spiller (Most valuable player) mens den 36-årige tsjekkiske kapteinen Roman Červenka ble turneringens toppscorer med 17 målpoeng. Den finske kapteinen Valtteri Filppula ble den første finnen til å bli tatt opp i Triple Gold Club (Stanley Cup-mester med Detroit Red Wings i 2008, VM-gull og OL-gull med Finland i 2022).

Turneringen bød på flere overraskende resultater av de mindre ishockeynasjonene over favorittene. Østerrike slo Tsjekkia for første gang i et mesterskap mens Danmark fikk sin første seier over Canada. Italia og Storbritannia, som begge hadde overrasket ved å overleve i toppdivisjonen i 2019, rykket begge ned til 1. divisjon etter dramatiske nedrykksdueller mot henholdsvis Kasakhstan og Østerrike.

Valg av vertsnasjon
Valget av vertskapet for VM 2022 ble avgjort ved IIHFs årskongress i Köln den 19. mai 2017, da forbundet skulle tildele vertskapet for VM i 2021. IIHF hadde mottatt to ansøkninger til turneringen – et bud fra Finland og et samlet bud fra Latvia og Belarus. Etter et tett løp mellom to jevnbyrdige kandidater vant den hviterussisk-latviske ansøkningen med 55 stemmer mot Finlands 52.

Etter lunsjpausen bekreftet Finland at de istedet ville søke om vertsskapet for VM i 2022. Etter å ha konsultert med de andre landene i toppdivisjonen om de ville være potensielle søkere om VM i 2022 ble det besluttet å tildele vertskapet til Finland, hvilket ble enstemmig godkjent av delegatene på årskongressen.

  Finland
Tammerfors og Helsingfors
Finland hadde arrangert ishockey-VM åtte ganger (sist i 2013 sammen med Sverige) og sist i 2003 som ene vertsnasjon. Vertsbyene ble Tammerfors (med den nye Nokia Arena med en tilskuerkapasitet på som primær arena) og Helsingfors (Hartwall Arena med en tilskuerkapasitet på 13 506 som sekundær arena).

Kontroverser

Utestengelsen av Russland og Hviterussland

Russlands invasjon av Ukraina den 24. februar 2022 ble møtt av fordømmelse og kritikk fra en rekke land, og hadde også ringvirkninger i ishockeyverdenen. I en uttalelse den 25. februar 2022 skriver Det internasjonale ishockeyforbundet (IIHF) at de fordømte bruken av militær makt og uttrykte sympati til «Ukraina og den ukrainske ishockeyfamilien». Samtidig innkalte IIHF-rådet til et ekstraordinært møte den 28. februar for å diskutere konfliktens påvirkning på IIHFs kommende turneringer. Både Russland (som «ROC») og Hviterussland var kvalifiserte til VM 2022 og Russland var vertsland VM 2023 og junior-VM 2023.

Den 27. februar 2022 sendte ishockeyforbundene fra åtte medlemsland — Estland, Latvia, Litauen, Polen, Norge, Storbritannia, Sveits og Tyskland — en oppfordring til IIHF om å utestenge russiske og hviterussiske lag, utøvere og tillitsvalgte på alle nivå i internasjonal ishockey og å stanse IIHFs samarbeid med den russiske Kontinental Hockey League (KHL). Dagen etter kom Finlands ishockeyforbund (Suomen Jääkiekkoliitto) med en pressemelding at de ikke ville akseptere at Russland og Hviterussland deltok i årets verdensmesterskap, som skulle avvikles i Finland. De krevde også utestengelsen av Russland og Hviterussland fra internasjonal ishockey og at Finland ikke ville spille landskamper mot deres landslag. Senere samme dag kunngjorde også det tsjekkiske ishockeyforbundet (Český svaz ledního hokeje) at de ville boikotte alle landskamper mot Russland og Hviterussland. Ishockeyforbundene til Finland, Tsjekkia og Sverige (Svenska ishockeyförbundet) uttalte også at Russland ikke ville få delta i resten av sesongens Euro Hockey Tour-turneringer. Ifølge presidenten i det finske ishockeyforbundet, Harri Nummela, sikter man på å erstatte Russland med det høyest rangerte europeiske laget til sesongen 2022/23.

Kvelden den 28. februar vedtok IIHF å utestenge alle russiske og hviterussiske klubber og landslag fra IIHF-turneringer på ubestemt tid, hvilket betød at landene ikke kunne delta i verdensmesterskapet. De fratok samtidig Russland vertsskapet til å arrangere junior-VM i ishockey 2023, som etter planen skulle ha blitt avholdt i Novosibirsk og Omsk. Russland var opprinnelig også tildelt VM for menn i St. Petersburg i 2023, men fremtiden til denne turneringen vil bli avgjort på et senere tidspunkt. I pressemeldingen sa IIHF-president Luc Tardif følgende:

Den 18. mars kunngjorde IIHF-rådet at Frankrike og Østerrike (som hadde rykket ned til 1. divisjon gruppe A i 2019) ville overta henholdsvist ROCs og Hviterusslands plasser i mesterskapet.

Arenaer
I etterkant av Russlands invasjon av Ukraina har det oppstått diskusjon om at Hartwall Arena skal erstattes med en annen arena. Arenaen eies av Arena Events Oy, med den russiske forretningsmannen Roman Rotenberg som styreleder. Roman er sønn av oligarken Boris Rotenberg, som sammen med broren Arkadij Rotenberg og Gennadij Timtsjenko eier Arena Events Oy og er kjent for deres nære vennskap med Russlands president Vladimir Putin. Det finske forbundet har allerede fjernet alle bannere med pensjonerte draktnumre og mesterskapstitler fra arenaen. Den 19. mars kunngjorde IIHF-rådet at Helsingfors ishall (Helsingin jäähalli) med en kapasitet på  tilskuere skulle erstatte Hartwall Arena. Tidligere hadde avisen Ilta-Sanomat også rapportert Espoo Metro Areena i Esbo som et mulig alternativ hvis ikke Helsingfors ishall ble valgt.

Kvalifisering

Turneringsformat
Turneringsformatet ble introdusert i 2012 og senest modifisert i 2019.

Spilleformat 
I gruppespillet ble de 16 lagene inndelt i to grupper med åtte lag i hver. Disse skulle spille en round robin på syv gruppespillskamper mot på forhånd kjente motstandere. De fire høyest rangerte lagene i hver gruppe avanserte til kvartfinalene. Lagene som ender på 5. til 7. plass i gruppene er ferdigspilte i årets turnering. De to lagene som samlet sett opnår de dårligste plasseringene i mesterskapet rykker ned til 1. divisjon gruppe A for 2023, mens de to best plasserte lagene i 1. divisjon gruppe A rykker opp til toppdivisjonen for 2023.

Kvartfinalene spilles på tvers av gruppene. Vinneren av hver gruppe møter nummer fire i den motsatte gruppen, mens nummer to møter nummer tre fra den motsatte gruppen (altså 1E mot 4F, 2E mot 3F, 1F mot 4E og 2F mot 3E). I semifinalene skal det best rangerte laget spille mot det lavest rangerte laget, mens den nest best rangerte semifinalisten skal spille mot det tredje best rangerte laget. Kriteriene for rangeringen er som følger: 1) plassering i gruppen, 2) antall poeng i gruppespillet, 3) målforskjell, 4) antall scorede mål, 5) rangering på IIHFs verdensranking innen turneringen. Vinnerne av semifinalene avanserer til finalen mens taperne av semifinalenes spiller om bronse.

Poengsystem 
I alle kampene ble poengene utdelt som følger:

 3 poeng for seier i ordinær tid
 2 poeng for seier i overtid eller etter straffeslagskonkurranse
 1 poeng for tap i overtid eller etter straffeslagkonkurranse
 0 poeng for tap

Prosedyrer ved poenglikhet
Poengsystemet tillater ikke at en kamp ender uavgjørt. Hvis to lag har like mange poeng vil deres plassering avgjøres av deres innbyrdes oppgjør og vinneren av denne rangeret øverst.

Ved poenglikhet mellom to eller flere lag vil deres plassering avgøres av følgende tiebreakprosedyre:

Trin 1: Med utgangspunkt i lagenes innbyrdes kamper dannes det en undergruppe hvor lagene rangeres etter antall poeng i disse kampene. 
Trin 2: Hvis det fortsatt er poenglikhet vil målforskjell i innbyrdes oppgjør være avgjørende.
Trin 3: Hvis det fortsatt er poenglikhet vil flest antall scorede mål i innbyrdes oppgjør være avgjørende.
Trin 4: Hvis det fortsatt er poenglikhet vil lagenes resultater mot det nærmeste, best plasserte laget uten for undergruppen tas med i beregningen. Det øverst rangerte laget vil i dette tilfellet være laget med det beste resultatet(1. poeng, 2. målforskjell, 3. antall scorede mål) imot det nærmeste, best plasserte laget.
Trin 5: Hvis det fortsatt er poenglikhet vil lagenes resultater mot det nærmeste, nest best plasserte laget uten for undergruppen tas med i beregningen.
Trin 6: Hvis det fortsatt er poenglikhet tas det sportslige hensyn og lagenes plasserinv vil avgjøres av deres plassering på IIHFs verdensranking forut for mesterskapet.

Prosedyre for overtid og straffeslag
Hvis en kamp ikke er avgjort etter ordinær spilletid skal det spilles en overtidsperiode, som vinnes når et av lagene scorer et mål («sudden death»). Alle overtidsperioder spilles med tre utespillere og en målvakt på hvert lag.

Lengden på overtidsperiodene er som følger:

 Gruppespillskamper: 5 minutters overtid etterfulgt av straffeslag
 Kvart-, semi- og bronsefinaler: 10 minutters overtid etterfulgt av straffeslag
 Finalen: 20 minutters overtidsperioder inntil et av lagene scorer et mål

Dersom kampen i gruppespillet, kvart-, semi- og bronsefinaler forblir uavgjort etter overtidsperioden skal kampen avgjøres med en straffeslagskonkurranse («Shootout», SO eller «Game Winning Shot», GWS). Fem forskjellige spillere fra hvert lag skiftes til å skyte inntil et avgjørende mål scores. Hvis det fortsatt står likt etter de fem forsøkene fortsetter straffeslagskonkurransen i omvendt rekkefølge og en spiller fra hvert lag skiftes til å skyte et enkelt, avgjørende straffeslag. Straffeslagskonkurransen fortsetter dermed med sudden death-format, hvor en spiller fra hvert lag slår straffeslag inntil en vinner er kåret. De samme eller nye spillere kan utvelges til de avgjørende straffeslagene. Alle spillerne som er oppført på matchprotokollen tillates å ta straffeslag, bortsett fra spillere som soner straffer som ikke er ferdig sonet eller spillere som er idømt liten disiplinærstraff eller matchstraff under kampen.

Seeding

Seedingen i den innledende runden er basert på landenes plassering på IIHF verdensrankingen for 2021 (markert i parentes). Seedingen ble offentliggjort den 6. juni 2021. Frankrike (15) og Østerrike (18) erstattet henholdsvist ROC (3) og Hviterussland (14).

Dommere
IIHF utnevnte 16 dommere og 16 linjedommere til å dømme kampene under turneringen.

Tropper

Alle seksten deltakende lag, gjennom en bekreftelse fra deres respektive nasjonale forbund, skulle levere en liste over lagoppsett ved det første turneringsdirektoratsmøtet. Minimum er 15 utespillere og to målvakter og maskimum er 22 utespillere og tre målvakter.

Ved det første direktoratmøtet skulle lagene ha navngitt minimumsantallet av 15 utespillere (løpere og backer) og to målvakter. Spillerne skulle være tilstede i arenaen når direktoratmøtet ble avholdt. Andre spillere (opp til de maksimale 20 + 3) skulle innberettes til spillerkontroll to timer før enhver kampstart i turneringen. Spillere kunne tilføyes troppen gjennom hele turneringen inntil troppen var fulltallig (f.eks. med spillere fra blant annet NHL hvis de ble slått ut av Stanley Cup-sluttspillet eller i tilfelle av skader).

Under en kamp kunne laget ha 20 spillere og 2 målvakter i spill, og disse skulle være registrert på det offisielle lagkortet. En reservemålvakt kunne stå standby hvis en av de to startende målvaktene ikke lenger kunne spille.

Gruppespill
Gruppene ble offentliggjort den 6. juni 2021. Den 18. august 2021 ble kampprogrammet offentliggjort.

Alle klokkeslett er gitt i lokal tid UTC+03.00.

Gruppe A

Gruppe B

Sluttspill
Alle klokkeslett er gitt i lokal tid UTC+03.00.

Rangering etter gruppespill

De fire best rangerte lagene i hver gruppe går videre til kvartfinalen. Alle lagene som avanserer fra gruppespillet vil bli rangert på grunnlag av følgende kriterier: 1) posisjon i gruppen, 2) antall poeng, 3) målforskjell, 4) antall scorede mål, 5) rangering før VM. Lagene som avanserer fra kvartfinalene vil bli omseedet, der det høyest rangerte gjenværende laget møter det lavest rangerte gjenværende laget. Finland vil som vertsnasjon spille den tidlige semifinalen hvis de avanserer til semfinalen, ellers tilfaller denne retten til det høyest rangerte laget.

Utslagstablå

Hvis Finland avanserte til semifinalen vil de spille den tidlige kampen, ellers vil det høyest rangerte laget etter gruppespillet spille den tidlige kampen.

Kvartfinaler

Semifinaler

Bronsefinale

Finale

Sluttplassering
Turneringens sluttplassering ifølge IIHF:

Prisutdeling

Direktoratets prisutdeling 
Følgende spillere ble kåret til turneringens beste målvakt, forsvarsspiller (back) og løper av IIHFs direktorat:

Allstar-lag og MVP 
Turneringens allstar-lag og mest verdifulle spiller (MVP) ble stemt frem av internasjonale medier ved avslutningen av turneringen. Følgende spillere ble stemt frem:

Statistikk

Toppscorere

Kilde: IIHF.com

Hat-tricks

Beste målvakter
De fem beste målmaktene som har spilt 40 % eller mer av lagets totale spilleminutter.

Kilde: IIHF.com

Målvakter med shutouts («holdt nullen»)
 (4) 
 (2)

Special teams (over- og undertallsspill)

Scoringseffektivitet

Utvisninger

Markedsføring

Maskot

Den offisielle maskoten til mesterskapet er Miracleo, en antropomorf løve utstyrt med hockeyutstyr.

Offisielt motto
Det offisielle mottoet til turneringen var «Making Miracles».

Offisiell sang
Den offisielle sangen til VM 2022 var «Voimaa», skrevet og fremført av det finske glamrockbandet Osmo’s Cosmos. Sangen hadde premiere 5. mai 2022.

Media

Kringkastingsrettigheter 

Ishockey-VM 2022 ble kringkastet direkte i over 160 ulike land og territorier over hele verden.

Viasat hadde de norske rettighetene til ishockey-VM. I Sverige hadde SVT rettighetene, i Finland var det MTV3, mens TV2 hadde rettighetene i Danmark.

Norge 
Samtlige kamper ble sendt Viaplay mens utvalgte kamper ble vist på V sport-kanalene. Alle Norges kamper ble vist på V4.

Sponsorer

Se også
VM i ishockey for menn 2022
VM i ishockey for menn 2022 (1. divisjon)
VM i ishockey for menn 2022 (2. divisjon)
VM i ishockey for menn 2022 (3. divisjon)
VM i ishockey for menn 2022 (4. divisjon)
VM i ishockey for kvinner 2022
VM i ishockey for kvinner 2022 (toppdivisjonen)
VM i ishockey for kvinner 2022 (1. divisjon)
VM i ishockey for kvinner 2022 (2. divisjon)
VM i ishockey for kvinner 2022 (3. divisjon)

Noter

Referanser

Eksterne lenker 
 
 

Ishockey-VM
Ishockey i 2022
Ishockeyturneringer i Finland
Internasjonale mesterskap i 2022
Internasjonale mesterskap i Finland
Sport i Tammerfors
Sport i Helsingfors